
Generelle Betingelser for Kundeaftaler 


postnord 


1. Omfang 

Disse Generelle Betingelser for Kunde- 
aftaler gælder for ydelser, som selska- 
ber, der tilhører PostNord-koncernen (i 
det følgende benævnt "PostNord"), ud- 
fører i henhold til en specifik kundeaf- 
tale (i det følgende benævnt "Kundeaf- 
talen"). 


2. Priser og prisændringer 

Kunden skal betale priser, tillæg og ge- 
byrer i overensstemmelse med Kunde- 
aftalen. Henvisninger til priser i dette 
dokument omfatter alle former for pri- 
ser, tillæg og gebyrer. Såfremt en pris 
ikke er specifikt reguleret i Kundeafta- 
len og dennes bilag, gælder PostNords 
til enhver tid gældende listepriser 


Alle priser er angivet i danske kroner og 
er eksklusive moms, medmindre andet 
specifikt er anført i Kundeaftalen eller 
de respektive prisbilag. I det omfang 
ydelsen ikke er momspligtig, vil dette 
fremgå. 


Ændringer i PostNords listepriser of- 
fentliggøres på PostNords hjemmeside 
mindst 1 måned før prisændringerne 
træder i kraft. 


PostNord er berettiget til at ændre pri- 
ser, der er aftalt med Kunden. Ændrin- 
ger i aftalte priser meddeles Kunden 
med mindst 1 måneds skriftligt varsel. 
Hvis Kunden ikke ønsker at acceptere 
ændringen i de aftalte priser, har Kun- 
den ret til at opsige Kundeaftalen med 
en måneds skriftligt varsel. En sådan 
meddelelse skal gives, inden ændringen 
træder i kraft. 


Hvis Kundens køb i henhold til Kundeaf- 
talen, herunder for så vidt angår 
mængde, forsendelsesprofil, betingel- 
ser og andre specifikke forhold i relation 
til det enkelte produkt, ikke svarer til 
Kundeaftalens forudsætninger, er Post- 
Nord berettiget til at regulere prisen 
fremadrettet. Dette skyldes, at ændrin- 
ger i de aftalte forudsætninger kan have 
betydning for PostNords afsætning og 
dermed omkostninger, der er forbundet 
med Aftalen. Kunden modtager medde- 
lelse fra PostNord om en sådan prisre- 
gulering. Reguleringen af prisen træder 
i kraft med øjeblikkelig virkning. 


PostNord har desuden ret til at justere 
priserne, hvis PostNord skønner det 
nødvendigt på grund af ændringer i lov- 
givningen eller myndighedsbeslutnin- 
ger. Kunden vil i så fald modtage skrift- 
lig meddelelse om prisjusteringen, som 

normalt vil træde i kraft med øjeblikke- 
lig virkning. 


PostNord har også ret til - uden forud- 
gående varsel og med øjeblikkelig virk- 
ning — fremadrettet at ændre priser el- 
ler indføre nye tillæg og gebyrer som 
følge af ændringer i skatter, moms, 
toldtariffer og andre offentlige afgifter. 
Det samme gælder prisændringer og 
indførelse af nye tillæg og gebyrer på 
grund af øgede brændstofomkostnin- 
ger, valutakursændringer og andre om- 
kostninger, som PostNord ikke er herre 
over. 


Yderligere oplysninger om priser, tillæg 
og gebyrer fremgår af PostNords hjem- 
meside (www.postnord.dk) under liste- 
priser og øvrige relevante prissider. 


3. Betaling, fakturering og kredit- 
vilkår 

Betalingsbetingelser og faktureringsfre- 
kvens er anført i Kundeaftalen. 


Det på fakturaen anførte OCR-nummer 
skal anføres som reference i forbindelse 
med betalingen. 


PostNord opkræver et administrations- 
tillæg for hver faktura, der fremsendes 
til Kunden. Tillægget fremgår af Post- 
Nords hjemmeside (www.postnord.dk) 
under ”Øvrige Priser”. 


Forfaldsdag er sidste rettidige beta- 
lingsdag for det forfaldne beløb. 


Ved betaling via LeverandørService 
trækker PostNord på sidste rettidige be- 
talingsdag det pågældende beløb på 
Kundens konto via Nets LeverandørSer- 
vice. Såfremt Kunden afviser betalingen 
i LeverandørService, sidestilles dette 
med manglende betaling af det skyldige 
beløb. 


Hvis betaling ikke sker rettidigt, bereg- 
nes morarenter fra forfaldsdagen. Mo- 
rarenter fastsættes i henhold til rente- 
loven og beregnes pr. påbegyndt må- 
ned. 


PostNord opkræver desuden det efter 
lovgivningen tilladte rykkergebyr. 


Morarenter og rykkergebyr fremgår af 
PostNords hjemmeside 


(www.postnord.dk) under ”Øvrige Pri- 
ser”. 


PostNord har til enhver tid i løbet af en 
kreditperiode ret til at kræve, at Kun- 
den stiller tilstrækkelig sikkerhed for 


kreditten eller deponerer et beløb til 
sikkerhed for betaling efter forudgå- 
ende kreditvurdering, alternativt forud- 
betaler for hver enkelt ordre eller ud- 
sendelse inden for en fakturaperiode. 


Hvis Kundens kreditbehov eller kredit- 
rating ændres i aftaleperioden, kan 
PostNord foretage fornyet kreditvurde- 
ring og kræve sikkerhedsstillelse/depo- 
nering/forudbetaling eller kræve yderli- 
gere sikkerhedsstillelse/deponering. 
Såfremt det mellem PostNord og Kun- 
den er aftalt, at Kunden skal stille sik- 
kerhed/deponere et beløb til sikkerhed 
for betaling/forudbetale, fremgår dette 
af et skriftligt tillæg til Kundeaftalen. 


PostNord har ret til at opsige en kredit 
med øjeblikkelig virkning og kræve øje- 
blikkelig betaling af udestående fordrin- 
ger i følgende tilfælde: 

e Kunden er i restance med betaling til 
PostNord, 

e Den sikkerhed, Kunden stiller, er ef- 
ter PostNords opfattelse ikke længere 
tilstrækkelig, 

e Kunden stiller ikke tilstrækkelig sik- 
kerhed efter krav herom fra Post- 
Nord, eller 

e Kunden har indgivet konkursbegæ- 
ring eller er blevet erklæret konkurs, 
har indledt akkordforhandlinger, har 
standset sine betalinger eller må på 
anden måde anses for at være insol- 
vent eller trådt i likvidation. 


PostNord kan indhente oplysninger om 
Kunden hos anerkendte kreditoplys- 
ningsbureauer. 


Reklamationer over fejl i fakturaer eller 
andre fordringer fra PostNord skal ind- 
gives senest på forfaldsdagen. 


4. Betingelser og ændringer 
PostNords til enhver tid gældende Ge- 
nerelle Betingelser, forretningsbetingel- 
ser, faktaark, vejledninger og andre 
skriftlige retningslinjer finder anven- 
delse ved PostNords levering af ydelser 
i henhold til Kundeaftalen, medmindre 
enkelte bestemmelser i forretningsbe- 
tingelserne m.v. udtrykkeligt er frave- 
get i Kundeaftalen. 


Ved indgåelse af Kundeaftalen oprettes 
automatisk en kundeprofil til Kunden på 
PostNords Kundeportal. Anvendelse af 
Kundeportalen skal altid ske i overens- 
stemmelse med PostNords forretnings- 
betingelser for Kundeportalen. 


De på tidspunktet for Kundeaftalens 
indgåelse gældende Generelle 


Betingelser, forretningsbetingelser, 
faktaark, vejledninger og andre skrift- 
lige retningslinjer fremgår af PostNords 
hjemmeside (www.postnord.dk). 


PostNord er til enhver tid berettiget til 
at foretage ændringer i de Generelle 
Betingelser, forretningsbetingelser mv. 
Offentliggørelse af de ændrede betin- 
gelser vil ske mindst 1 måned før de 
træder i kraft. Der gives ikke særskilt 
meddelelse om ændringer af betingel- 
serne, og Kunden bør derfor via Post- 
Nords hjemmeside løbende holde sig 
orienteret om, hvorvidt der er sket æn- 
dringer heri. 


PostNord vil dog orientere Kunden, så- 
fremt der sker større ændringer, som 
har væsentlig betydning for Kunden. En 
sådan orientering kan fremsendes til 
den af Kunden oplyste e-mailadresse. 


5. Ansvar 

PostNord er kun erstatningsansvarlig, 
når det er anført i Forretningsbetingel- 
serne for den pågældende ydelse. Post- 
Nord er under ingen omstændigheder 
ansvarligt for indirekte tab eller følge- 
tab, avancetab, tab af markeder eller 
andre lignende skader eller tab. 


Medmindre andet fremgår af Kundeaf- 
talen eller forretningsbetingelserne for 
den pågældende ydelse, er PostNords 
ansvar begrænset til Kundens betaling 
for ydelsen i den faktureringsperiode, 
hvor skaden er opstået. 


Kunden er erstatningsansvarlig i hen- 
hold til dansk rets almindelige regler, 
medmindre andet er anført i Kundeafta- 
len eller forretningsbetingelserne for 
den pågældende ydelse. 


6. Force majeure 

Omstændigheder, som Parterne ikke er 
herre over, som f.eks. arbejdskonflikt, 
brand, kemikalieudslip eller fare herfor, 
oversvømmelse, lynnedslag, strømaf- 
brydelse eller lignende forsyningssvigt, 
naturkatastrofer, krig eller krigslig- 
nende tilstand, terror, bombetrusler, 
beslaglæggelse, valutarestriktioner, op- 
rør og uroligheder, epidemier eller ka- 
rantæne/isolation påbudt af nationale 
myndigheder, produktknaphed, restrik- 
tioner af drivkraft og manglende under- 
leverancer, der skyldes nogle af de an- 
førte forhold, og som ikke eller kun på 
særdeles byrdefulde vilkår kan erstat- 
tes, medfører ansvarsfrihed, såfremt de 
forhindrer Kundeaftalens opfyldelse el- 
ler gør opfyldelsen urimelig byrdefuld. 
Ovennævnte omstændigheder 

medfører kun ansvarsfrihed, hvis de 
ikke med rimelighed kunne forudses 
ved Kundeaftalens indgåelse. 


PostNord er endvidere ansvarsfri, hvis 
den almindelige samfærdsel afbrydes 
som følge af vanskeligheder forårsaget 
af sne og is eller lignende vejrforhold el- 
ler af trafikale hindringer, som gør det 
umuligt for PostNord at opfylde Kunde- 
aftalen, herunder leveringstider og lig- 
nende, eller gør opfyldelsen urimelig 
byrdefuld. 


7. Sanktioner 

Kunden garanterer, at Kunden hverken 
direkte eller indirekte er underlagt in- 
ternationale sanktioner (handelssankti- 
oner og finansielle sanktioner) påbudt 
af FN, EU, Storbritannien eller USA. 
Kunden skal omgående underrette 
PostNord i tilfælde af, at Kunden bliver 
omfattet af sanktioner. Såfremt Kun- 
den, direkte eller indirekte, bliver om- 
fattet af sanktioner, er PostNord beret- 
tiget til at nægte opfyldelse af kontrakt- 
lige forpligtelser, ophæve Kundeaftalen 
og kræve erstatning for ethvert tab. 


8. Immaterielle rettigheder 

Alle immaterielle rettigheder og tekni- 
ske løsninger i forbindelse med Post- 
Nords ydelser og tilhørende software er 
PostNords ejendom og overdrages ikke 
til Kunden, ligesom det heller ikke må 
anvendes af Kunden ud over, hvad der 
udtrykkeligt er tilladt i henhold til Kun- 
deaftalen. 


Kunden må således ikke gøre systemer, 
programmer, metoder, dokumentation 
og lignende tilgængelige for almenhe- 
den. Kunden må heller ikke ændre eller 
udvikle ydelser eller tilhørende software 
eller udstede underlicens til samme. 


Hvis PostNord leverer software, har 
Kunden udelukkende ret til at udnytte 
denne sammen med ydelsen og kun så 
længe, Kunden har adgang til ydelsen, 
hvorefter softwaren og eventuelle ko- 
pier straks skal tilbageleveres til Post- 
Nord. 


9. Fortrolighed 

PostNord er underlagt bestemmelserne 
om fortrolighed i dansk og international 
lovgivning om postvirksomhed, databe- 
skyttelse og telekommunikation. Det 
betyder bl.a., at PostNord ikke må vide- 
regive eller bruge oplysninger om en 
persons relation til PostNord som f.eks. 
indholdet af en meddelelse eller oplys- 
ninger om en meddelelses afsender el- 
ler modtager uden den pågældendes 
samtykke. Uanset ovenstående kan 
PostNord behandle personoplysninger 
uden samtykke, når PostNord baserer 
en sådan behandling på et andet rets- 
grundlag end samtykke. Se yderligere 
oplysninger om behandling af person- 
oplysninger i de respektive Forretnings- 
betingelser. PostNord behandler alle 
oplysninger om afsenderens brug af 
posttjenester fortroligt. 


PostNord og Kunden må ikke informere 


tredjepart om Kundeaftalen, medmin- 
dre andet er aftalt skriftligt. 

Ovennævnte gælder kun såfremt andet 
ikke er bestemt ved lov. Begge parter 
har dog ret til at videregive de oplysnin- 
ger vedrørende Kundeaftalen, som er 
nødvendige for, at en leverandør eller 
serviceudbyder kan udføre sine ydelser. 
Sådanne oplysninger må ikke omfatte 
prisoplysninger. Den leverandør eller 
serviceudbyder, der modtager oplysnin- 
ger om Kundeaftalen, skal også være 
forpligtet til at overholde ovennævnte 
fortrolighedsbestemmelser. PostNord 
kan informere andre selskaber i Post- 
Nord koncernen om Kundeaftalen. I for- 
bindelse med overdragelse af aktivite- 
ter til en anden juridisk enhed eller 
overførsel af aktier i et datterselskab 
har PostNord dog ret til at fremlægge 
Kundeaftalen for det modtagende sel- 
skab. 


Hvis nogen af parterne pålægges at in- 
formere en myndighed om Kundeafta- 
len, skal dette gøres med en anmodning 
om, at Kundeaftalen behandles som 
fortroligt materiale hos myndigheden. 


Kunden skal sikre, at dokumentation og 
instrukser, der stilles til rådighed i hen- 
hold til aftale med PostNord, opbevares 
på en sikker måde og ikke kommer 
tredjepart i hænde, og at sådan doku- 
mentation og sådanne instrukser tilba- 
geleveres til PostNord ved Kundeafta- 
lens ophør. 


Bestemmelserne om fortrolighed i dette 
afsnit gælder i Kundeaftalens løbetid og 
i fem år derefter. 


10. Ændrede forhold 

Kunden skal underrette PostNord om 
ændringer hos Kunden, som har betyd- 
ning for PostNord som følge af aftalen. 
Dette gælder særligt ved ændringer af 
navn eller firmanavn, kontaktpersoner, 
postadresse, e-mailadresse og eventu- 
elle kreditkort- og kontonumre til Leve- 
randørservice. Alle ændringer skal oply- 
ses i god tid. 


11. Meddelelser 

For begge parter gælder, at meddelel- 
ser til den anden part skal sendes til den 
adresse (fysisk eller elektronisk) og de 
kontaktoplysninger, der er anført i Kun- 
deaftalen, til en ny adresse, der er ble- 
vet oplyst efter Kundeaftalens indgå- 
else, eller til den senest kendte adresse. 


12. Overdragelse 
Kundens rettigheder og forpligtelser i 
henhold til Kundeaftalen må ikke over- 
drages til tredjepart uden PostNords 
skriftlige samtykke. 


PostNord har ret til uden Kundens sam- 
tykke, i én eller flere omgange, helt el- 
ler delvist at overdrage sine rettigheder 
og forpligtelser til ethvert selskab i 
PostNord-koncernen, herunder tilknyt- 
tede selskaber. PostNord skal dog altid 
informere Kunden om en sådan over- 
dragelse. 


PostNord har ret til at benytte underle- 
verandører til opfyldelse af sine forplig- 
telser i henhold til Kundeaftalen. 


13. Ophør 

13.1 Opsigelse 

Opsigelse af Kundeaftalen kan ske i 
henhold til bestemmelserne i Kundeaf- 
talen. Hvis Kundeaftalen omfatter flere 
ydelser, kan Kundeaftalen på tilsva- 
rende vilkår opsiges for så vidt angår en 
eller flere ydelser, således at Kundeaf- 
talen opretholdes for de tilbageværende 
ydelser. 


Ved Kundeaftalens ophør skal Kunden 
straks ophøre med at anvende samt til- 
bagelevere alt materiel og andre gen- 
stande, der tilhører PostNord. PostNord 
har endvidere ret til at få udleveret de 
hos Kunden værende blanketter uden 
at refundere eventuel betaling for disse. 


13.2 Ophævelse 

En part har ret til at ophæve Kundeaf- 

talen med øjeblikkelig virkning i tilfælde 

af den anden parts væsentlige mislig- 
holdelse. Dette kan bla. bestå af føl- 
gende: 

e Modparten har væsentligt misligholdt 
sine forpligtelser og er ikke ophørt 
hermed inden for rimelig tid efter at 
modparten er blevet gjort opmærk- 
som herpå. 

e Kunden er i restance med betaling i 
mere end ti dage efter forfaldsdag, og 
misligholdelsen er ikke ophørt inden 
for rimelig tid efter, at Kunden er ble- 
vet anmodet herom. 

e Kunden ikke straks efter PostNords 
anmodning herom stiller tilstrækkelig 
sikkerhed for Kundens betaling af for- 
faldne beløb i form af uigenkaldelig 
bankgaranti eller lignende. 

e Kunden kommer under rekonstrukti- 
onsbehandling, træder i likvidation, 
afgiver insolvenserklæring, erklæres 
konkurs eller indgår en anden ord- 
ning, som medfører, at Kundens kre- 
ditorer ikke kan få deres krav dækket 
fuldt ud, eller Kundens formueforhold 
i øvrigt giver grund til at antage, at 
Kunden ikke vil være i stand til ved 
forfaldstid at betale skyldige beløb i 
henhold til Kundeaftalen. 


Hvis Kundeaftalen ophæves af PostNord 
i overensstemmelse med dette afsnit, 
berettiger det ikke Kunden til refusion 
af allerede erlagte betalinger. 


14. Lovvalg og værneting 
Kundeaftalen og alle forhold i forbin- 
delse hermed er underlagt dansk ret. 


Værneting for enhver tvist mellem Kun- 
den og PostNord vedrørende Kundeaf- 
talen og ydelser leveret i henhold til 
Kundeaftalen, er Københavns Byret el- 
ler Østre Landsret, såfremt sagen kan 
anlægges ved landsretten. 


15. Kundehenvendelser 

Alle henvendelser vedrørende Post- 
Nords ydelser, herunder også klager, 
behandles af PostNord, Kundelinjen, 
Hedegaardsvej 88, 2300 København S, 
som kan kontaktes på telefon 70 11 12 


30 eller skrivpost@postnord.com. 

